
DR 30.11.2017                                                           57                   

 
Di kalangan negara-negara Islam, kalau ikut data yang diberikan, 24 negara-

negara Islam ini bersetuju untuk diadakan moratorium, manakala 13 itu abstain iaitu 
berkecuali dan 18 negara bantah dan termasuklah Malaysia yang tergolong di dalam 
negara-negara seperti Afghanistan, Yaman, Libya, Iraq dan sebagainya.  

Jadi pada saya secara keseluruhan, sementara kita alu-alukan the single step 
saya sebutkan tadi bahawa terdapat pindaan untuk meluaskan hukuman ataupun 
memberikan keluasan kepada hakim membuat pilihan untuk menjatuhkan hukuman 
terhadap kes dadah khususnya, kita juga mestilah melihat secara keseluruhan ke mana 
sebenarnya criminal system kita ataupun sistem jenayah kita ini yang akan kita corakkan 
melalui pindaan-pindaan penting di dalam Parlimen kita. 

Oleh sebab itu Tuan Yang di-Pertua, saya mengharapkan bahawa kita harus 
melihat bagaimana sekarang ini terdapat usaha yang serius di kalangan pihak polis 
khususnya di kalangan enforcement agency yang melakukan pelbagai tindakan untuk 
menghapuskan dadah ini. Kita lihat dia ada kaitan dengan income level ataupun 
pendapatan dalam strata masyarakat.  

Kita juga lihat ramai yang ditangkap dan kemudiannya dibicarakan dan 
kemudian dijatuhkan hukuman itu, kelompok mereka itu adalah kebanyakannya low 
income ataupun mereka yang berpendapatan rendah. Jadi saya ingin tanya kepada 
kerajaan, bagaimanakah strategi kita untuk memastikan agar mereka yang ada high 
income ini juga yang menjadi pemain-pemain utama diberikan atau dikenakan suatu 
operasi yang konsisten dan berterusan agar mereka yang menjadi pembekal yang utama 
ini ditangkap dan berjaya dibanteras. 

■1550  

 Sekarang ini timbul lagi satu lagi masalah yang besar. Ia bukan sekadar selagi 
trafficking, Tuan Yang di-Pertua.  Ia jadi sekarang cooking pula.  Dia buat sendiri, dadah 
buat sendiri dan ini tentunya berbahaya kepada negara. Sudah pastilah mesti ada satu 
strategi yang menyeluruh, yang memastikan agar perkara-perkara yang baru ini, 
termasuk recycle drugs atau dadah guna semula ini kita banteras hingga ke akar umbi.  

 Datuk Mohd Idris bin Jusi [Batu Pahat]:  [Bangun] 

 Tuan Shamsul Iskandar @ Yusre bin Mohd. Akin [Bukit Katil]: Saya percaya 
dengan pindaan ini akan menyebabkan kita sebagai satu pihak yang memastikan agar... 

 Datuk Mohd Idris bin Jusi [Batu Pahat]:  Yang Berhormat Bukit Katil. 

 Tuan Shamsul Iskandar @ Yusre bin Mohd. Akin [Bukit Katil]:  Yang 
memastikan agar dadah ini dibanteras, mencari jalan-jalan yang lain untuk memastikan 
agar jenayah ini dapat dihapuskan.  

 Timbalan Yang Di-Pertua [Dato’ Sri Haji Ismail bin Haji Mohamed Said]: 
Ada dua yang bangun, Yang Berhormat Batu dengan Yang Berhormat Batu Pahat.  

 Tuan Chua Tian Chang @ Tian Chua [Batu]: Saya dengan ringkas saja. Saya 
hendak dapat pandangan daripada Yang Berhormat Bukit Katil. Sudah tentu kita 
mengakui bahawa hukuman mati itu tidak berkesan untuk mengurangkan dadah.  

Pada masa yang sama, saya nampak penjara pun bukan tempat untuk reform, 
untuk rehabilitate orang-orang yang penagih atau pengagih. Saya hendak dapat 
pandangan Yang Berhormat Bukit Katil, sama ada kita setuju kerajaan harus adakan satu 
Royal Commission atau satu White Paper untuk mengkaji semula apakah cara yang 
paling berkesan untuk perang masalah dadah ini?  Terima kasih. 

 Tuan Shamsul Iskandar @ Yusre bin Mohd. Akin [Bukit Katil]:  Sila Yang 
Berhormat Batu Pahat.  

 Datuk Mohd Idris bin Jusi [Batu Pahat]:  Tuan Yang di-Pertua dan Yang 
Berhormat Bukit Katil.  Yang Berhormat Bukit Katil tadi menyebutkan yang tertangkap itu 
hanya ikan-ikan bilis. Pengedar-pengedar dadah yang besar-besar itu terlepas. Bahkan, 
itulah tanggapan umum sebenarnya yang menjadi sebab kepada meluasnya 
penyalahgunaan dadah.   

 

 

 

 



Di kalangan negara-negara Islam, kalau ikut data yang diberikan, 24 negara-. negara Islam ini bersetuju untuk diadakan moratorium, manakala 13 itu abstain iaitu berkecuali dan 18 negara bantah dan termasuklah Malaysia yang tergolong di dalam negara-negara seperti Afghanistan, Yaman, Libya, Iraq dan sebagainya. Jadi pada saya secara keseluruhan, sementara kita alu-alukan the single step saya sebutkan tadi bahawa terdapat pindaan untuk meluaskan hukuman ataupun memberikan keluasan kepada hakim membuat pilihan untuk menjatuhkan hukuman terhadap kes dadah khususnya, kita juga mestilah melihat secara keseluruhan ke mana sebenarnya criminal system kita ataupun sistem jenayah kita ini yang akan kita corakkan melalui pindaan-pindaan penting di dalam Parlimen kita. Oleh sebab itu Tuan Yang di-Pertua, saya mengharapkan bahawa kita harus melihat bagaimana sekarang ini terdapat usaha yang serius di kalangan pihak polis khususnya di kalangan enforcement agency yang melakukan pelbagai tindakan untuk menghapuskan dadah ini. Kita lihat dia ada kaitan dengan income level ataupun pendapatan dalam strata masyarakat. Kita juga lihat ramai yang ditangkap dan kemudiannya dibicarakan dan kemudian dijatuhkan hukuman itu, kelompok mereka itu adalah kebanyakannya low income ataupun mereka yang berpendapatan rendah. Jadi saya ingin tanya kepada kerajaan, bagaimanakah strategi kita untuk memastikan agar mereka yang ada high income ini juga yang menjadi pemain-pemain utama diberikan atau dikenakan suatu operasi yang konsisten dan berterusan agar mereka yang menjadi pembekal yang utama ini ditangkap dan berjaya dibanteras. #1550. Sekarang ini timbul lagi satu lagi masalah yang besar. Ia bukan sekadar selagi trafficking, Tuan Yang di-Pertua. Ia jadi sekarang cooking pula. Dia buat sendiri, dadah buat sendiri dan ini tentunya berbahaya kepada negara. Sudah pastilah mesti ada satu strategi yang menyeluruh, yang memastikan agar perkara-perkara yang baru ini, termasuk recycle drugs atau dadah guna semula ini kita banteras hingga ke akar umbi. Datuk Mohd Idris bin Jusi [Batu Pahat]: [Bangun]. Tuan Shamsul Iskandar @ Yusre bin Mohd. Akin [Bukit Katil]: Saya percaya dengan pindaan ini akan menyebabkan kita sebagai satu pihak yang memastikan agar... Datuk Mohd Idris bin Jusi [Batu Pahat]: Yang Berhormat Bukit Katil. Tuan Shamsul Iskandar @ Yusre bin Mohd. Akin [Bukit Katil]: Yang memastikan agar dadah ini dibanteras, mencari jalan-jalan yang lain untuk memastikan agar jenayah ini dapat dihapuskan. Timbalan Yang Di-Pertua [Dato' Sri Haji Ismail bin Haji Mohamed Said]: Ada dua yang bangun, Yang Berhormat Batu dengan Yang Berhormat Batu Pahat. Tuan Chua Tian Chang @ Tian Chua [Batu]: Saya dengan ringkas saja. Saya hendak dapat pandangan daripada Yang Berhormat Bukit Katil. Sudah tentu kita mengakui bahawa hukuman mati itu tidak berkesan untuk mengurangkan dadah. Pada masa yang sama, saya nampak penjara pun bukan tempat untuk reform, untuk rehabilitate orang-orang yang penagih atau pengagih. Saya hendak dapat pandangan Yang Berhormat Bukit Katil, sama ada kita setuju kerajaan harus adakan satu Royal Commission atau satu White Paper untuk mengkaji semula apakah cara yang paling berkesan untuk perang masalah dadah ini? Terima kasih. Tuan Shamsul Iskandar @ Yusre bin Mohd. Akin [Bukit Katil]: Sila Yang Berhormat Batu Pahat. Datuk Mohd Idris bin Jusi [Batu Pahat]: Tuan Yang di-Pertua dan Yang Berhormat Bukit Katil. Yang Berhormat Bukit Katil tadi menyebutkan yang tertangkap itu hanya ikan-ikan bilis. Pengedar-pengedar dadah yang besar-besar itu terlepas. Bahkan, itulah tanggapan umum sebenarnya yang menjadi sebab kepada meluasnya penyalahgunaan dadah.